

Në bazë të nenit 3, paragrafi 2 të Rregullores nr. 06/2020 angazhimin e Ofruesve të Shërbimeve (OSH) në procesin e likuidimit të Ndërmarrjeve Shoqërore (NSH), Autoriteti i Likuidimit shpallë këtë:

**Konkurs për Ofrues të Shërbimeve në procesin e likuidimit**

**Titulli i pozitës së punës** Ofrues i Shërbimeve

Zyra Rajonale Gjilan - 2 OSH

Zyra Rajonale Mitrovice – 1 OSH

Zyra Rajonale Prishtinë - 8 OSH

Zyra Rajonale Prizren – 1 OSH

**Kohëzgjatja e emërimit** 6 mujor

**Paga (bruto) përfshirë kontributet e punëdhënësit** 450.00 Euro

**Nr. i kërkuar** 12

**Data e njoftimit** 16/06/2022

**Afati për aplikim** 23/06/2022

**Institucioni** Agjencia Kosovare e Privatizimit (AKP)

**Departamenti** Departamenti i Koordinimit Rajonal

**Vendi i punës** Gjilan, Mitrovicë, Prishtinë dhe Prizren

**Nr. i Referencës** 16/06/2022

1. **Përshkrimi i përgjithshëm i punës:**
* Ofruesit e Shërbimeve do të ofrojnë të gjithë përkrahjen profesionale/ teknike në procesin e punëve të Departamentit Koordinimit Rajonal gjegjësisht Zyret Rajonale, duke ofruar mbështetje në arkivimin, menaxhimin dhe mirëmbajtjen e dokumentacionit, asistimin e AL etj.
1. **Kërkesat e përgjithshme për pranim**
* Menaxhimi dhe mirëmbajtja e dokumentacionit (arkivit të NSh-së) por edhe e pronave të NSH-ve të cilat janë në procesin e likuidimit, përfshirë këtu impaktin e kësaj mbi qiradhëniet;
* Të siguroj procedimin dhe finalizimin më të plotë të punëve në procesin e likuidimit;
* Shqyrtimin dhe verifikimin e dokumenteve lidhur me kërkesat, ankesat, njoftimet, si dhe insertimet në LMS për NSh-te e angazhuara;
* Asistimin në shpërndarjen e faturave dhe kontratave për qiradhënie të NSH-ve respektive si dhe insertimi i dokumentacionit në LMS ;
* Asiston zyrtarin/en e rastit eventualisht në përgatitjen e dokumentacionit të nevojshëm për shitjen e aseteve;
* Asiston në përgatitjen e dokumentacionit dhe procedurave të qiradhënieve te aseteve,
* Menaxhimin dhe azhurnimin e Arkivit të Likuidimit (elektronike PAK MS) dhe kopjet fizike;
* Sipas nevojave të AL-së bënë përgatitjen e draft dokumenteve për vërtetim të marrëdhënies së punës për ish punëtorët e NSH-së në likuidim;
* Sipas nevojave të AL-së asiston në plotësimin dhe dorëzimin e formës së kërkesës për vendosjen e rojeve për sigurimin/mbrojtjen fizike të aseteve të një Ndërmarrje në likuidim sipas procedurave (nëse kërkohet);
* Bënë kontrollimin dhe monitorimin e pagesave të qirave të aseteve të NSh-së në Likuidim;
* Asistencë të zyrtarit/zyrtares së rastit në vizitat në teren, vizita mujore/tremujore. Në mbikëqyrje dhe bashkë koordinim me zyrtarin e rastit bënë draftimin e raportit/eve të vizitës/ave në teren;
* Detyra të tjera të caktuara nga mbikëqyrësi.
1. **Të zotëroj së paku një nga kërkesat e përgjithshme formale**
* Preferohet Diploma e Universitetit: Ekonomi, Juridik, Arkiv apo relevante
* Diploma e shkollës së mesme e obligueshme.
* Minimumi 2 vite përvojë punë në detyra të njëjta apo relevante;
1. **Kërkesa specifike**
* Përvoja në punë/aktivitet të ngjashëm do të konsiderohet përparësi.
1. **Dokumentacioni që duhet paraqitur për aplikim**
* Aplikacioni i punësimit (konsiderohet si CV dhe vlerësohet nga Komisioni);
* Diploma Universitare;
* Dëshmi për përvojën e punës;
* Kopjen e letërnjoftimit/Pasaportës;
* Certifikatë nga Gjykata që nuk është i dënuar apo në procedurë penale; si dhe
* Çdo dokument që provon plotësimin e kushteve për aplikim të përcaktuara në shpalljen e konkurrimit dhe të deklaruara në aplikacion.
1. **Mënyra e Aplikimit**
* Kandidatët duhet të dorëzojnë dokumentacionin e kompletuar më së largu me datë 23/06/2022 ne ora 16:00 në emalin punesimi@pak-ks.org.
* Gjatë aplikimit duhet të specifikohet saktë se për cilën pozitë dhe në cilën zyre
1. **Data e shpalljes së rezultateve të vlerësimit përfundimtar**
* Lista e kandidateve sipas vlerësimit përfundimtar, do të shpallet më së largu deri më datën 27/06/2022, në portalin e rekrutimit elektronik (<https://www.pak-ks.org/page.aspx?id=1,33>).
1. **Mënyra e njoftimit dhe komunikimit me kandidatët**
* Përmes kontakt telefonit, SMS dhe portalit për rekrutimi elektronik (<https://www.pak-ks.org/page.aspx?id=1,33>)